กฎกระทรวงการอนุญาตพิเศษเฉพาะคราวเพื่อส่งออกวัตถุออกฤทธิ์ พ.ศ. 2567
วันที่ประกาศ: 2024-09-04

content: กฎกระทรวง การอนุญาตพิเศษเฉพาะคราวเพื่อส่งออกวัตถุออกฤทธิ์ พ.ศ. ๒๕๖๗
content: อาศัยอำนาจตามความในมาตรา ๒๔ วรรคสอง แห่งพระราชบัญญัติให้ใช้ประมวลกฎหมายยาเสพติด พ.ศ. ๒๕๖๔ และมาตรา ๓๗ วรรคหนึ่ง และมาตรา ๔๔ วรรคสาม แห่งประมวลกฎหมายยาเสพติด รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ในกฎกระทรวงนี้ “ใบอนุญาต” หมายความว่า ใบอนุญาตพิเศษเฉพาะคราวเพื่อส่งออกวัตถุออกฤทธิ์
sectionNo: 3
content: ข้อ ๓ การยื่นคำขอ การแจ้ง หรือการติดต่อใด ๆ และการออกเอกสารหลักฐานต่าง ๆ รวมทั้งใบอนุญาตตามกฎกระทรวงนี้ ให้ดำเนินการตามกฎหมายว่าด้วยการปฏิบัติราชการทางอิเล็กทรอนิกส์ ในกรณีที่มีเหตุไม่สามารถดำเนินการโดยวิธีการทางอิเล็กทรอนิกส์ได้ ให้ดำเนินการ ณ สำนักงาน อย. กระทรวงสาธารณสุข
sectionNo: 3
content: หรือสถานที่อื่นตามที่เลขาธิการ อย. กำหนดโดยประกาศในราชกิจจานุเบกษา
sectionNo: 4
content: ข้อ ๔ คำขอและใบอนุญาตตามกฎกระทรวงนี้ ให้เป็นไปตามแบบที่เลขาธิการ อย. กำหนดโดยประกาศในราชกิจจานุเบกษา
sectionNo: 5
content: ข้อ ๕ ผู้ขอรับใบอนุญาตต้องเป็นผู้ได้รับใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออกนั้น หรือเป็นหน่วยงานของรัฐที่มีหน้าที่ในการป้องกัน ปราบปราม หรือแก้ไขปัญหายาเสพติด
sectionNo: 6
content: ข้อ ๖ การขออนุญาตพิเศษเฉพาะคราวเพื่อส่งออกวัตถุออกฤทธิ์ ให้ผู้ขออนุญาตยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) ใบอนุญาตพิเศษเฉพาะคราวหรือหนังสือแสดงการอนุญาตพิเศษเฉพาะคราวให้นำเข้าของประเทศที่ระบุห้ามนำเข้าวัตถุออกฤทธิ์ซึ่งเป็นประเทศผู้รับ (๒) ชื่อ ชนิด
sectionNo: 6
content: จำนวนหรือปริมาณ และรายละเอียดเกี่ยวกับวัตถุออกฤทธิ์ รวมทั้งชื่อและที่ตั้งของสถานที่ทำการของผู้นำเข้าประเทศผู้รับ ตลอดจนวิธีการในการส่งออก (๓) ในกรณีที่ผู้ขออนุญาตเป็นผู้ได้รับใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออก
sectionNo: 6
content: ให้แจ้งเลขที่ใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออกด้วย
sectionNo: 7
content: ข้อ ๗ เมื่อได้รับคำขออนุญาต ให้ผู้อนุญาตตรวจสอบคำขออนุญาต รวมทั้งข้อมูล เอกสาร และหลักฐานว่าถูกต้องและครบถ้วนหรือไม่ หากไม่ถูกต้องหรือขาดข้อมูล เอกสาร หรือหลักฐานใด ให้แจ้งผู้ขออนุญาตทราบทันที ถ้าเป็นกรณีที่สามารถแก้ไขเพิ่มเติมได้ในขณะนั้น ให้แจ้งให้ผู้ขออนุญาตแก้ไขเพิ่มเติมคำขอรับใบอนุญาต
sectionNo: 7
content: หรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้ และแจ้งให้ผู้ขออนุญาตแก้ไขเพิ่มเติมคำขอรับใบอนุญาต หรือจัดส่งข้อมูล เอกสาร หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนด
sectionNo: 7
content: ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขออนุญาตลงนามไว้ในบันทึกนั้นด้วย ในกรณีที่ผู้ขออนุญาตยื่นคำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วนแล้ว ให้ผู้อนุญาตออกหลักฐานการรับคำขอให้แก่ผู้ขออนุญาต
sectionNo: 7
content: ในกรณีที่ผู้ขออนุญาตไม่แก้ไขเพิ่มเติมคำขอรับใบอนุญาต หรือไม่จัดส่งข้อมูล เอกสาร หรือหลักฐานให้ถูกต้องและครบถ้วน ภายในระยะเวลาที่กำหนด ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบ
sectionNo: 8
content: ข้อ ๘ ในกรณีที่คำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วน ให้ผู้อนุญาตพิจารณาและออกใบอนุญาตให้แล้วเสร็จภายในสามสิบวัน และให้ผู้อนุญาตแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งอนุญาต ในกรณีที่ผู้อนุญาตมีคำสั่งไม่อนุญาต
sectionNo: 8
content: ให้มีหนังสือแจ้งให้ผู้ขออนุญาตทราบภายในเจ็ดวันนับแต่วันที่มีคำสั่งไม่อนุญาต พร้อมด้วยเหตุผลและสิทธิอุทธรณ์ ใบอนุญาตพิเศษเฉพาะคราวเพื่อส่งออกซึ่งวัตถุออกฤทธิ์ที่ห้ามนำเข้าต้องระบุชื่อ ชนิด จำนวนหรือปริมาณของวัตถุออกฤทธิ์ที่อนุญาตให้ส่งออกพิเศษเฉพาะคราวตามที่ระบุไว้ในใบอนุญาตของประเทศผู้รับ
sectionNo: 8
content: และไม่เกินจำนวนหรือปริมาณที่ระบุไว้ในใบอนุญาตของประเทศผู้รับ
sectionNo: 9
content: ข้อ ๙ การออกใบอนุญาตต้องมีสำเนาและคู่ฉบับใบอนุญาต รวมทั้งมีหมายเลขกำกับไว้ที่สำเนาและคู่ฉบับใบอนุญาตด้วย
sectionNo: 10
content: ข้อ ๑๐ เมื่อออกใบอนุญาตแล้ว ให้สำนักงาน อย. ดำเนินการ ดังต่อไปนี้ (๑) มอบใบอนุญาตให้แก่ผู้รับอนุญาต เพื่อเก็บไว้เป็นหลักฐาน (๒) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อส่งไปพร้อมวัตถุออกฤทธิ์ที่ส่งออก (๓) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ
sectionNo: 10
content: เพื่อนำไปยื่นให้พนักงานเจ้าหน้าที่ ณ ด่านตรวจสอบวัตถุออกฤทธิ์ เพื่อใช้ในการตรวจสอบ (๔) มอบสำเนาใบอนุญาตให้แก่ผู้รับอนุญาตจำนวนหนึ่งฉบับ เพื่อนำไปยื่นให้พนักงานศุลกากรประจำด่านศุลกากรที่ส่งออก เพื่อใช้ในการตรวจสอบ (๕)
sectionNo: 10
content: ส่งสำเนาใบอนุญาตไปยังเจ้าหน้าที่ผู้มีอำนาจของประเทศผู้รับวัตถุออกฤทธิ์จำนวนหนึ่งฉบับ เพื่อให้เจ้าหน้าที่ผู้มีอำนาจของประเทศผู้รับได้ทำการตรวจสอบและจัดส่งกลับมายังสำนักงาน อย. (๖) เก็บคู่ฉบับใบอนุญาตไว้ที่สำนักงาน อย. จำนวนหนึ่งฉบับ เพื่อใช้ในการตรวจสอบ
sectionNo: 11
content: ข้อ ๑๑ ผู้รับอนุญาตมีหน้าที่จัดให้มีฉลากที่ภาชนะหรือหีบห่อบรรจุวัตถุออกฤทธิ์ที่ส่งออก โดยต้องมีรายละเอียด ดังต่อไปนี้ (๑) ชื่อวัตถุออกฤทธิ์และปริมาณสารสำคัญตามที่ได้รับอนุญาต (๒) ข้อความว่า “วัตถุออกฤทธิ์” ด้วยตัวอักษรสีแดง เห็นได้ชัดเจน (๓) ขนาดบรรจุ ให้แสดงหน่วยน้ำหนักหรือปริมาตรในระบบเมตริก
sectionNo: 11
content: กรณีของแข็งให้ใช้หน่วยน้ำหนัก กรณีของเหลวให้ใช้หน่วยปริมาตรหรือหน่วยน้ำหนัก (๔) เดือน ปี ที่ผลิต และครั้งที่ผลิต (๕) ชื่อผู้ผลิตและสถานที่ตั้ง (๖) ชื่อผู้ส่งออกและสถานที่ตั้ง (๗) คำว่า “Thailand”
sectionNo: 12
content: ข้อ ๑๒ การส่งออกวัตถุออกฤทธิ์ที่ได้รับอนุญาตพิเศษเฉพาะคราว ผู้รับอนุญาตต้องดำเนินการ ดังต่อไปนี้ (๑) นำวัตถุออกฤทธิ์ที่ตนส่งออก มาให้พนักงานเจ้าหน้าที่ ณ ด่านตรวจสอบวัตถุออกฤทธิ์ เพื่อตรวจสอบ (๒) ส่งออกวัตถุออกฤทธิ์ตามชนิดที่ระบุไว้ในใบอนุญาต
sectionNo: 12
content: และไม่เกินจำนวนหรือปริมาณที่ระบุไว้ในใบอนุญาตพิเศษเฉพาะคราวหรือหนังสือแสดงการอนุญาตพิเศษเฉพาะคราวให้นำเข้าของประเทศที่ระบุห้ามนำเข้าวัตถุออกฤทธิ์ซึ่งเป็นประเทศผู้รับ ในกรณีที่ส่งออกได้น้อยกว่าจำนวนหรือปริมาณดังกล่าว ให้แจ้งต่อผู้อนุญาตเพื่อแก้ไขใบอนุญาตให้ถูกต้องตามจำนวนหรือปริมาณที่ส่งออกจริง
sectionNo: 13
content: ข้อ ๑๓ เมื่อส่งออกวัตถุออกฤทธิ์ตามที่ได้รับอนุญาตแล้ว ผู้รับอนุญาตมีหน้าที่ ดังต่อไปนี้ (๑) ในกรณีที่ผู้รับอนุญาตเป็นผู้ได้รับใบอนุญาตส่งออกวัตถุออกฤทธิ์ตามชนิดและประเภทของวัตถุออกฤทธิ์ที่จะส่งออกนั้น
sectionNo: 13
content: ให้ผู้รับอนุญาตแจ้งผลการส่งออกวัตถุออกฤทธิ์ตามที่ได้รับอนุญาตต่อผู้อนุญาตพร้อมกับการเสนอรายงานเกี่ยวกับการดำเนินกิจการตามใบอนุญาตส่งออก (๒) ในกรณีที่ผู้รับอนุญาตเป็นหน่วยงานของรัฐที่มีหน้าที่ในการป้องกัน ปราบปราม หรือแก้ไขปัญหายาเสพติด
sectionNo: 13
content: ให้ผู้รับอนุญาตมีหนังสือแจ้งผลการส่งออกวัตถุออกฤทธิ์ตามที่ได้รับอนุญาตมายังสำนักงาน อย.
sectionNo: 14
content: ข้อ ๑๔ เพื่อประโยชน์ของทางราชการในการป้องกันและปราบปรามการกระทำความผิดเกี่ยวกับยาเสพติด หรือแก้ไขปัญหายาเสพติด หรือปฏิบัติตามความร่วมมือระหว่างประเทศเกี่ยวกับวัตถุออกฤทธิ์ ผู้อนุญาตอาจพิจารณายกเว้นการดำเนินการตามข้อ ๙ ข้อ ๑๐ ข้อ ๑๑ ข้อ ๑๒ และข้อ ๑๓ ทั้งหมดหรือแต่บางส่วนก็ได้
sectionNo: 14
content: แต่ต้องบันทึกเหตุผลในการยกเว้นไว้ให้ชัดเจนด้วย
content: ให้ไว้ ณ วันที่ ๓ กันยายน พ.ศ. ๒๕๖๗ สมศักดิ์ เทพสุทิน รัฐมนตรีว่าการกระทรวงสาธารณสุข
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๗ วรรคหนึ่ง และมาตรา ๔๔ วรรคสาม แห่งประมวลกฎหมายยาเสพติด บัญญัติให้การอนุญาตพิเศษเฉพาะคราวเพื่อส่งออกวัตถุออกฤทธิ์ไปยังประเทศที่ระบุห้ามนำเข้า และการดำเนินการอื่นเพื่อประโยชน์ในการควบคุมกำกับดูแลวัตถุออกฤทธิ์ ให้เป็นไปตามหลักเกณฑ์
content: วิธีการ และเงื่อนไขที่กำหนดในกฎกระทรวง จึงจำเป็นต้องออกกฎกระทรวงนี้